b'\n_START_ARTICLE_\nMaltos lira\n_START_SECTION_\nIstorija\n_START_PARAGRAPH_\nIki 1972 m. apyvartoje cirkuliavo Maltos svarai. Nors ir naudodama brit\xc5\xb3 monetas, Malta nepakeit\xc4\x97 savo sistemos \xc4\xaf de\xc5\xa1imtain\xc4\x99 kartu su Jungtine Karalyste 1971 metais. Ji tai padar\xc4\x97 1972 m. \xc4\xafsivesdama \xc4\xaf 1000 mili\xc5\xb3 ir 100 cent\xc5\xb3 padalinta lir\xc4\x85. Liros pavadinimas spausdinamas ant banknot\xc5\xb3 nuo 1973 m., o nuo 1986 m. \xe2\x88\x92 ir ant monet\xc5\xb3. Ta\xc4\x8diau vietiniai gyventojai \xc5\xa1nekamojoje kalboje savo valiut\xc4\x85 ir dabar vadina svarais. Miliai buvo i\xc5\xa1imti i\xc5\xa1 apyvartos 1994 metais._NEWLINE_\xc4\xaestodama \xc4\xaf Europos S\xc4\x85jung\xc4\x85 Malta sutiko \xc4\xafvesti eur\xc4\x85, ir tai buvo padaryta 2008 m. sausio 1 d.\n_START_SECTION_\nMonetos\n_START_PARAGRAPH_\n1972 m. \xc4\xaf apyvart\xc4\x85 buvo i\xc5\xa1leisti 2, 3 ir 5 mili\xc5\xb3, 1, 2, 5, 10 ir 50 cent\xc5\xb3 monetos. 1975 m. papildomai i\xc5\xa1leista 25 cent\xc5\xb3 moneta. Nuo 1986 m. prad\xc4\x97tos kalti kitos monetos, kuri\xc5\xb3 vert\xc4\x97 buvo 1 centas, 2, 5, 10, 25 ir 50 centai bei 1 lira. Tre\xc4\x8dia serija buvo i\xc5\xa1leista \xc4\xaf apyvarta 1991 m. \xe2\x88\x92 d\xc4\x97l pakeisto Maltos herbo. Dabar naudojamos antros ir tre\xc4\x8dios serij\xc5\xb3 monetos.\n_START_SECTION_\nBanknotai\n_START_PARAGRAPH_\n1973 m. \xc4\xaf apyvarta buvo i\xc5\xa1leisti 1, 5, ir 10 lir\xc5\xb3 banknotai (liros vardu averse, svaro vardu reverse). 1986 m. 1 liros banknotas buvo pakeistas moneta, taip pat buvo i\xc5\xa1leisti 2 ir 20 lir\xc5\xb3 banknotai.'